Checkmate (original version)

Checkmate (ญี่ปุ่น: チェックメイト Chekkumeito) เป็นไลท์โนเวลแนวแอ็คชัน, โรแมนติก, ฮาเร็ม ผลงานลำดับที่แปดของ Night Sky ปัจจุบันซีรีย์เวอร์ชันต้นฉบับนี้ถูกตัดจบด้วยปัญหาบางประการ ก่อนที่จะถูกเขียนขึ้นมาใหม่สองครั้ง โดยมีการปรับเปลี่ยนเนื้อเรื่องและตัวละครบางส่วน

Plot
“Checkmate” คือชื่อของเกมออนไลน์ที่ถือกำเนิดขึ้นในญี่ปุ่นและได้รับความนิยมไปทั่วประเทศ ปัจจุบัน VR หรือการจำลองแบบเสมือนจริงได้เริ่มแพร่หลายไปในทุกๆวงการ เกม Checkmate จึงทำเป็นเกมแบบ VR ขึ้นมา ซึ่งถือว่าเป็นเกม VR ที่มีความสมจริงมากที่สุดในขณะนั้น จนรัฐบาลญี่ปุ่นถึงกับเล็งเห็นประโยชน์จากเกม Checkmate ในระบบนี้ และอนุญาตให้โรงเรียนมัธยมปลายบางแห่งเปิดหลักสูตรเกม Checkmate ขึ้นมา หรือบางแห่งก็เปิดเป็นหลักสูตรแบบเฉพาะทาง โดยผู้ที่ผ่านหลักสูตรจะได้สิทธิพิเศษในการเข้าศึกษาต่อที่มหาวิทยาลัยได้ทุกที่ทุกแห่งทั่วประเทศ

คันซากิ อาสึนะ เด็กหนุ่มธรรมดาที่ไม่ได้มีความชื่นชอบในเกม Checkmate แต่เพราะพี่น้องในครอบครัวต่างเป็นผู้เล่นเกมนี้และได้มีอนาคตที่ดี จึงถูกพ่อแม่บังคับให้เข้าเรียนหลักสูตรนี้ และจำใจต้องเข้าสอบที่โรงเรียนมิไรเคียว โรงเรียนที่เปิดสอนหลักสูตร Checkmate แบบเฉพาะทางซึ่งมีชื่อเสียงมากที่สุด แต่เขากลับสอบเข้าเรียนด้วยคะแนนต่ำสุดเป็นประวัติการณ์ซะอย่างนั้น

แต่แล้วด้วยเหตุการณ์อะไรหลายๆอย่าง ทำให้เขาบังเอิญสามารถเอาชนะ โยชิดะ ยูกิ ผู้ถูกขนานนามว่าเป็นราชินี และยังมีฝีมือติดอันดับต้นๆของโรงเรียนมาได้ ชัยชนะครั้งนั้น ทำให้ชีวิตในรั้วโรงเรียนของอาสึนะที่เคยธรรมดา ได้เปลี่ยนแปลงไปตลอดกาล

Main characters
ตัวละครเอกประจำเรื่อง เขาเป็นเพียงเด็กหนุ่มธรรมดาๆคนหนึ่งที่อยากใช้ชีวิตแบบธรรมดา แต่ถูกพ่อแม่บังคับให้เข้าเรียนหลักสูตร Checkmate เพื่อหวังให้เขามีอนาคตที่ดี เพราะไม่ได้มีทักษะในการเล่นเกมนี้เลยจึงสอบเข้ามาในโรงเรียนมิไรเคียวด้วยคะแนนต่ำสุด และได้เป็นตำแหน่งพอน แต่ด้วยเหตุการณ์อะไรหลายๆอย่าง ทำให้เขาสามารถเอาชนะโยชิดะ ยูกิ ผู้ซึ่งมีฝีมือเป็นอันดับต้นๆของโรงเรียนมาได้ นั่นจึงทำให้ชีวิตของเขาเปลี่ยนไป
 * คันซากิ อาสึนะ (Kanzaki Asuna)

ในเกมอาสึนะมีความสามารถในการลอกเลียนแบบคู่ต่อสู้ ซึ่งความสามารถนั้นได้ปรากฏครั้งแรกในระหว่างต่อสู้กับยูกิ แต่ส่วนตัวเขาเองไม่เคยรู้เลยว่าตัวเองมีความสามารถเช่นนั้น

เขามีพี่สาวชื่ออากาเนะและพี่ชายชื่ออากิโตะ ซึ่งต่างเป็นผู้เล่นเกม Checkmate และจบหลักสูตรจากโรงเรียนมิไรเคียวเช่นกัน นางเอกหลักประจำเรื่อง นักเรียนปีสาม ตำแหน่งควีน มีฉายาว่า "ราชินีไร้หัวใจ" เพราะมีบุคลิกที่ค่อนข้างสุขุมเยือกเย็นและเย็นชา แต่ค่อนข้างได้รับความนิยมชมชอบจากนักเรียนภายในโรงเรียน เธอเป็นสมาชิกสภานักเรียนแห่งโรงเรียนมิไรเคียวในตำแหน่งประธาน รวมทั้งยังมีอำนาจเกือบเทียบเท่าผู้อำนวยการโรงเรียน และยังเป็นหนึ่งในห้าของ "ไมท์ตี้ พิสเซส" โดยอยู่ที่อันดับสองของโรงเรียน ในเกมเธอมีความสามารถในการควบคุมน้ำแข็งอันน่าสะพรึงกลัว
 * โยชิดะ ยูกิ (Yoshida Yuki)

ยูกิได้ถูกอาสึนะพบเข้าในระหว่างกำลังเปลี่ยนเสื้อผ้า เธอจึงตั้งใจจะลงโทษเขาด้วยการไล่ออก แต่เมื่อรู้ว่าอาสึนะเป็นน้องชายของอากาเนะจึงตัดสินใจให้โอกาสด้วยการท้าสู้ เพราะยูกินั้นเคารพนับถือในตัวอากาเนะมาก จึงอยากจะลองทดสอบฝีมือ ปรากฏว่าด้วยความประมาท เธอจึงพ่ายแพ้อาสึนะไป

หลังจากนั้นยูกิจึงแต่งตั้งอาสึนะเข้าสภานักเรียนโดยให้เหตุผลว่าต้องการฝึกฝนตัวเขา และเหมือนจะเริ่มเปิดใจให้กับอาสึนะ เพื่อนสมัยเด็กของอาสึนะ ตอนเด็กๆเธอมีความใฝ่ฝันที่อยากจะเป็นอัศวินเพราะรู้สึกว่ามันดูสง่างาม จนกระทั่งเธอได้สัมผัสกับเกม Checkmate และได้เล่นเป็นตำแหน่งไนท์ในเกม ความใฝ่ฝันที่อยากจะเป็นอัศวินจึงค่อนข้างจะเข้าใกล้ความเป็นจริงขึ้นเรื่อยๆ จนกระทั่งได้เข้าเรียนที่โรงเรียนมิไรเคียวในที่สุด
 * มิอุระ ทามิโกะ (Miura Tamiko)

โดยส่วนตัวเธอมีนิสัยปากร้าย ชอบใช้กำลัง ดูไม่ค่อยเป็นกุลสตรี ออกจะเป็นนักเลงหน่อยๆ ทำให้อาสึนะรู้สึกลำบากใจเป็นบางครั้ง แต่ถึงกระนั้นทั้งคู่ก็เป็นเพื่อนที่ดีต่อกัน สาวน้อยสุดไฮเปอร์ มีนิสัยชอบหาอะไรทำอยู่ตลอดและมักทำอะไรไม่ค่อยคิด ซึ่งจู่ๆเธอก็ขโมยจูบแรกไปจากอาสึนะพร้อมทั้งสารภาพรักกับเขา โดยให้เหตุผลว่ารู้สึกถูกชะตา ในเกมอาราชิเป็นตำแหน่งรุคก็จริงแต่กลับมีความเร็วสูงเพราะเคยเป็นนักกรีฑาโรงเรียน อีกทั้งยังเคยฝึกเทควันโด้จึงถนัดเพลงเตะเป็นพิเศษ รวมทั้งชอบเต้นเบรกแดนซ์ จุดเด่นของเธอคือบางครั้งเธอจะหลุดพูดสำเนียงคันไซออกมา
 * คาชิวากิ อาราชิ (Kashiwaki Arashi)

เธอมีฉายาว่า "คามะอิตาจิ" ซึ่งมีที่มาจากชื่อของโยวไค(ภูติ)ตามตำนานของญี่ปุ่น เพราะพฤติกรรมการต่อสู้ของอาราชิในเกมมีความคล้ายคลึงกับภูติตัวดังกล่าว

Miraikyō Academy
นักเรียนปีสอง ตำแหน่งคิง เธอเป็นสมาชิกของสภานักเรียนในตำแหน่งรองประธาน และเธอเป็นนักเรียนหญิงหนึ่งในไม่กี่คนที่เลือกเล่นตำแหน่งคิง นักเรียนปีสาม ตำแหน่งบิชอป เธอเป็นสมาชิกของสภานักเรียนในตำแหน่งเลขานุการ และเคยเป็นอดีตประธานชมรมชงชา นักเรียนปีสอง ตำแหน่งไนท์ เขาเป็นสมาชิกสภานักเรียนเพียงคนเดียวที่เป็นผู้ชาย โดยอยู่ในตำแหน่งเหรัญญิก ลักษณะภายนอกดูเหมือนแยงกี้ เช่น ย้อมผมสีทองขุ่น และมีสายตาขวางๆออกดุๆ ซึ่งจริงๆแล้วเขาเป็นถึงทายาทของบริษัทอากิยามะกรุ๊ป บริษัทอันดับต้นๆของประเทศที่พ่อของเขาเป็นประธานบริษัท โดยโรงเรียนมิไรเคียวเองก็ได้รับเงินสนับสนุนจากบริษัทของพ่อเขาในการนำไปใช้จ่ายในเรื่องต่างๆ นักเรียนปีหนึ่ง ตำแหน่งไนท์ เป็นสมาชิกสภานักเรียนฝ่ายธุรการ นักเรียนปีหนึ่ง ตำแหน่งรุค เพื่อน(?)คนแรกของอาสึนะในโรงเรียนมิไรเคียว มีหน้าตาที่หล่อเหลาแต่พฤติกรรมกลับประหลาดๆ เช่นดูเฉื่อยชาและชอบเล่นมุกแปลกๆ นักเรียนปีหนึ่ง ตำแหน่งบิชอป เป็นผู้จัดการร้านกาแฟโอบานะสาขาโรงเรียนมิไรเคียว ซึ่งตัวเขาเองก็เป็นนักเรียนของโรงเรียนมิไรเคียวเช่นกัน โดยเขาจะมาดูแลร้านเมื่อเลิกเรียนแล้วเสมอ ปกติแล้วร้านกาแฟดังกล่าวจะถูกดูแลโดยพ่อแม่ของเขา แต่พ่อแม่ของเขาได้ไปประจำร้านที่สาขาอื่นทำให้สาขานี้เขากลายเป็นผู้ดูแลแทน นักเรียนปีหนึ่ง ผู้(กำลังจะ)ก่อตั้งชมรมหนังสือพิมพ์แห่งโรงเรียนมิไรเคียว ตำแหน่งของเธอคือพอน ชื่นชอบในการหาข้อมูลมาทำข่าวเพื่อหวังสร้างผลงานให้ชมรมของตัวเอง เพื่อให้ได้รับการก่อตั้งชมรมอย่างเป็นทางการ ในเรื่องเธอจะเป็นคนเขียนสกู๊ปพิเศษลงหนังสือพิมพ์ ว่าด้วยข้อมูลของนักเรียนคนต่างๆในโรงเรียนมิไรเคียว
 * คาตายามะ อายูมิ (Katayama Ayumi)
 * นานะซากิ เรย์มุ (Nanasaki Reimu)
 * อากิยามะ คิโยชิ (Akiyama Kiyoshi)
 * อุสึโนมิยะ ริเอะ (Utsunomiya Rie)
 * ชิโนดะ เร็น (Shinoda Ren)
 * โอบานะ ยูสุเกะ (Obana Yusuke)
 * มิยาตะ จูริ (Miyata Juri)
 * ฟุจิซากิ ฮายาโตะ (Fujisaki Hayato)

นักเรียนปีสอง ตำแหน่งบิชอป อดีตสอบเข้ามาด้วยตำแหน่งคิง แต่ทว่าด้วยการที่มาจากครอบครัวมีปัญหา จึงมักถูกดูถูกดูแคลนจากคนรอบข้าง จนเขามีเรื่องทะเลาะวิวาทกับคนอื่นอยู่หลายครั้ง นั่นทำให้เขาถูกลดระดับจนเหลือเพียงบิชอป ส่งผลให้เขาโกรธแค้นเป็นอย่างมาก ก่อนที่จะเริ่มทำการล้างแค้นคนที่เคยดูถูกเขา นักเรียนปีสอง ตำแหน่งพอน แรกเริ่มเดิมทีสอบเข้ามาเป็นคิงเช่นเดียวกับฮายาโตะ มีนิสัยหยิ่งทะนงตัว เพราะมองว่าตัวเองเป็นคิงและยิ่งใหญ่เหนือใครๆ รวมทั้งยังเคยดูถูกดูแคลนฮายาโตะมาก่อนด้วย จนกระทั่งวันสอบเลื่อนระดับชั้น เขากลับประสบอุบัติเหตุทำให้ไม่สามารถสอบได้เต็มที่ เป็นเหตุให้เขาตกมาเป็นพอนทันที ตั้งแต่นั้นมาเขาจึงถูกดูถูกดูแคลนจากคนรอบข้างเสียเอง เหมือนที่เขาเคยทำกับคนอื่น ทำให้โนบุฮารุกลายมาเป็นคนที่เริ่มรู้สึกเห็นอกเห็นใจคนอื่นขึ้นบ้าง เพื่อนสมัยเด็กอีกคนหนึ่งของอาสึนะ อาจารย์สาวสวยซึ่งประจำอยู่ห้อง 1-A และยังเป็นอาจารย์คุมสอบตอนที่อาสึนะสอบเข้ามา เธอค่อนข้างจับตามองอาสึนะเป็นพิเศษ เนื่องจากเขาสอบเข้ามาด้วยคะแนนต่ำสุด แต่หลังจากที่อาสึนะสามารถเอาชนะยูกิมาได้ เธอก็เริ่มมองเขาใหม่
 * ชินเซกิ โนบุฮารุ (Shinseki Nobuharu)
 * คุเรไน ชินยะ (Kurenai Shinya)
 * โคอิซึมิ อุซางิ (Koizumi Usagi)

Others
พี่สาวสุดสวยของอาสึนะ รักและติดน้องชายของตนเองมาก จนมากกว่าพี่น้องโดยทั่วๆไป ว่ากันง่ายๆคือบราค่อนตัวแม่ ชอบยั่วยวนอาสึนะแบบทีเล่นทีจริงเสมอๆ หลังจากที่อาสึนะย้ายออกไปอยู่คนเดียว เธอก็ได้ถือโอกาสย้ายตามมาอยู่ด้วยโดยโกหกพ่อแม่ของตนว่าไปอยู่หอพักของมหาวิทยาลัยที่ตนเรียนอยู่
 * คันซากิ อากาเนะ (Kanzaki Akane)

ในอดีตเธอเป็นนักเรียนโรงเรียนมิไรเคียวเช่นกัน โดยอยู่ตำแหน่งไนท์ และยังเป็นประธานนักเรียนรุ่นก่อนอีกด้วย พี่ชายของอาสึนะ เป็นอดีตนักเล่นเกม Checkmate เช่นเดียวกับอากาเนะ
 * คันซากิ อากิโตะ (Kanzaki Akito)

Remake
Main article : Checkmate

Checkmate ถูกนำมาเขียนใหม่สองครั้ง ในครั้งแรกนั้นได้มีการปรับเปลี่ยนเนื้อเรื่องในหลายจุด รวมทั้งมีการเปลี่ยนแปลงและเพิ่มลดบทบาทของตัวละครบางตัวละคร แต่ทว่าการเขียนใหม่ในครั้งแรกถูกปล่อยออกมาเพียงแค่ตอนเดียวก็ต้องถูกยกเลิก เนื่องจากกลุ่มสังกัดของผู้เขียนมีปัญหาส่วนตัวกับเว็บไซต์ Gunfiction ซึ่งเป็นสถานที่ลงไลท์โนเวลเรื่องนี้

จากนั้น Checkmate ก็ได้ถูกประกาศว่าจะนำมาเขียนใหม่อีกเป็นครั้งที่สองผ่านบริการจัดการเอกสารออนไลน์ Google doc และไฟล์ pdf ซึ่งการเขียนใหม่ครั้งที่สองนี้จะมีโครงเรื่องที่ใกล้เคียงกับการเขียนใหม่ครั้งแรก แต่จะถูกลดทอนเนื้อเรื่องไปพอสมควรเพื่อไม่ให้เกิดความยืดเยื้อในการเขียนจนไม่สามารถเขียนให้จบได้ในอนาคต ปัจจุบันถูกปล่อยออกมาแล้วหนึ่งตอน

อนึ่ง การนำมาเขียนใหม่ในครั้งแรกจะถูกเรียกว่า "เวอร์ชัน Gunfiction"